
                            RAPORT

asupra proiectului de Lege privind aprobarea Ordonanţei de urgenţă 
a Guvernului nr.124/2004 pentru modificarea Legii nr.303/2004 privind
 statutul magistraţilor şi a Legii nr.304/2004 privind organizarea judiciară  


În conformitate cu prevederile art. 89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, în procedură de urgenţă, cu proiectul de Lege  privind aprobarea Ordonanţei de urgenţă a Guvernului nr.124/2004 pentru modificarea Legii nr.303/2004 privind statutul magistraţilor şi a Legii nr.304/2004 privind organizarea judiciară, trimis cu adresa nr. P.L.X. 746 din  28 decembrie 2004, înregistrat sub nr. 31/ 1108  din   28 decembrie  2004.

Potrivit prevederilor art. 75 din Constituţia României, republicată,  şi ale art. 86 alin. 2 punctul 2, lit. f) din Regulamentul Camerei Deputaţilor, Camera Deputaţilor este prima Cameră sesizată, competenţa decizională pentru acest proiect de lege revenind Senatului.

Consiliul Legislativ a avizat favorabil proiectul  ordonanţei de urgenţă, supusă  aprobării prin prezentul proiect de lege, conform avizului nr. 1939/25.11.2004.

Proiectul de Lege are ca obiect de reglementare aprobarea Ordonanţei de urgenţă a Guvernului nr.124/2004 pentru modificarea Legii nr.303/2004 privind statutul magistraţilor şi a Legii nr.304/2004 privind organizarea judiciară în ceea ce priveşte textele referitoare la numărul de judecători ce formează completele de judecată, precum şi la obligativitatea înfiinţării tribunalelor  specializate în judeţe şi în Municipiul Bucureşti.
În conformitate cu prevederile art. 60 din Regulamentul Camerei Deputaţilor, membrii comisiei au examinat proiectul de lege în şedinţele din 26 ianuarie 2005 şi 2 februarie 2005.
 La dezbateri au participat, în calitate de invitaţi , din partea Ministerului Justiţiei, doamna Monica Luisa Macovei – ministrul justiţiei şi domnul Ionel Didea – director.
La acest proiect de lege s-au formulat amendamente în scris de către domnul deputat Lucian Augustin Bolcaş prin care propune respingerea Ordonanţei  de urgenţă a Guvernului nr.124/2004 . 
 De asemenea, Ministerul Justiţiei a prezentat unele propuneri de îmbunătăţire a textului formulate de Consiliul Superior al Magistraturii şi însuşite de către comisie.
La dezbaterea acestui proiect de lege au fost prezenţi  17 deputaţi, din totalul de 21 membri ai comisiei.



În urma examinării, s-a hotărât, cu majoritate de voturi (1 vot împotrivă), ca proiectul de Lege  privind aprobarea Ordonanţei de urgenţă a Guvernului nr.124/2004 pentru modificarea Legii nr.303/2004 privind statutul magistraţilor şi a Legii nr.304/2004 privind organizarea judiciară  să fie supus, spre dezbatere şi adoptare, plenului Camerei Deputaţilor cu amendamentele admise prezentate în Anexa nr. 1. Amendamentele respinse sunt redate în Anexa nr. 2 la prezentul raport.
Proiectul de lege face parte din categoria legilor organice. 
PREŞEDINTE
Sergiu ANDON

Consilier

Dumitra Diconu
ANEXA NR. 1
AMENDAMENTE ADMISE:
	Nr. crt.
	Text act normativ
 de bază
	Text proiect de lege
	Text propus de Comisie (autorul amendamentului)
	Motivarea amendamentelor

	1.
	
	     Titlul legii
      Lege privind aprobarea Ordonanţei de urgenţă a Guvernului nr.124/2004 pentru modificarea Legii nr.303/2004 privind statutul magistraţilor şi a Legii nr.304/2004 privind organizarea judiciară.


	     Nemodificat.
	

	 2.
	
	     Articol unic – Se aprobă Ordonanţa de urgenţă a Guvernului nr. 124/2004 pentru modificarea Legii nr. 303/2004 privind statutul magistraţilor şi a Legii nr. 304/2004 privind organizarea judiciară.
	      Articol unic – Se aprobă Ordonanţa de urgenţă a Guvernului nr. 124/2004 pentru modificarea Legii nr. 303/2004 privind statutul magistraţilor şi a Legii nr. 304/2004 privind organizarea judiciară, publicată în Monitorul Oficial al României, Partea I, Nr. 1.168 din 9.XII.2004, cu următoarele modificări şi completări:
       Autor: Comisia juridică.
	      Pentru respectarea normelor de tehnică legislativă, având în vedere modificările propuse la ordonanţă.

	 3.
	      (Text din Legea nr.304/2004)
      Art. 57.- (1) Cauzele se judecă în primă instanţă în complet format din  2  judecători, cu excepţia următoarelor cauze, care se judecă de un singur judecător:      

a) cererile privind pensii de întreţinere, cererile privind înregistrările şi rectificările în registrele de stare civilă, cererile privind popririle, încuviinţarea executării silite, învestirea cu formulă executorie şi luarea unor măsuri asigurătorii;
b) cererile de ordonanţă preşedinţială; 

c) acţiunile posesorii;

d) plângerile împotriva proceselor-verbale de constatare a contravenţiilor şi de aplicare a sancţiunilor contravenţionale;

e) somaţia de plată;

f) reabilitarea;

g) constatarea intervenţiei amnistiei ori graţierii;

h) percheziţia şi măsurile preventive luate în cursul urmării penale.
       (2) Apelurile şi recursurile se judecă în complet format din 3 judecători.

      (3) În cazul completului format din 2 judecători, dacă aceştia nu ajung la un acord asupra hotărârii ce urmează a se pronunţa, procesul se judecă din nou în complet de divergenţă, în condiţiile legii.
         (4) Completul de divergenţă se constituie prin includerea, în completul de judecată, a preşedintelui sau a vicepreşedintelui instanţei,  a judecătorului inspector, a preşedintelui de secţie ori a unui alt judecător desemnat de preşedintele instanţei.


	       (Textul O.U.G. nr. 124/2004) 
       Art. I - Legea nr. 304/2004 privind organizarea judiciară, publicată în Monitorul Oficial al României, Partea I, Nr. 576 din 29 iunie 2004, se modifică, după cum urmează:
       1. Articolul 57 va avea următorul cuprins:
       „Art. 57.- (1) Cauzele date, potrivit legii, în competenţa de primă instanţă a judecătoriei, tribunalului şi curţii de apel se judecă de un singur judecător.

      _____
     _______

     ______

     ______

     ______

      _______
      ______
      ______
       (2) Apelurile se judecă în complet format din 2 judecători. Recursurile se judecă în complet format din 3 judecători.

      (3) În cazul completului format din 2 judecători, dacă aceştia nu ajung la un acord asupra hotărârii ce urmează a se pronunţa, procesul se judecă din nou în complet de divergenţă, în condiţiile legii.
         (4) Completul de divergenţă se constituie prin includerea în completul de judecată a preşedintelui sau a vicepreşedintelui instanţei ori a judecătorului-inspector sau a preşedintelui de secţie ori a unui alt judecător desemnat de preşedintele instanţei.


	         1. La articolul I punctul 1, alineatele (1) şi (2) ale articolului 57 vor avea următorul cuprins:
       „ Art. 57 – (1) Cauzele date, potrivit legii, în competenţa de primă instanţă a judecătoriei, tribunalului şi curţii de apel se judecă în complet format dintr-un judecător, cu excepţia cazurilor în care legea prevede altfel.
     ______
     ______

     ______

     ______

      ______

      _______

      ______
      ______
       (2) Apelurile se judecă în complet format din 2 judecători, iar recursurile în complet format din 3 judecători, cu excepţia cazurilor în care  legea prevede altfel.”

     (3) - Nemodificat.
   (4) – Nemodificat.
       Autori: deputat Augustin Zegrean şi Comisia juridică.


	     Precizarea este necesară, întrucât  sunt şi cazuri prevăzute de lege  în care completul de judecată la prima instanţă poate fi constituit şi din  mai mulţi judecători.
     Precizarea  este necesară, întrucât sunt şi cazuri prevăzute de lege în care, la aceste instanţe, completul de judecată poate avea un număr diferit de judecători.

	 4.
	       Art.130 alin. (5)

       (5) Dispoziţiile prezentei legi privind managerii economici ai instanţelor şi ai parchetelor, precum şi cele referitoare la colegialitatea completelor pentru judecarea în primă instanţă a cauzelor se aplică începând cu            1 ianuarie 2005. 
	      2. Alineatul (5) al articolului 130 va avea următorul cuprins:
       „(5) Dispoziţiile prezentei legi privind managerii economici ai instanţelor şi ai parchetelor se aplică începând cu data de 1 ianuarie 2005.”

	       2. La articolul I punctul 2, alineatul (5) al articolului 130 va avea următorul cuprins:
       „(5) Dispoziţiile prezentei legi privind managerii economici ai instanţelor şi ai parchetelor se aplică începând cu data de 1 iulie 2005.”
      Autor: Comisia juridică.

	       Pentru a acorda timpul material  necesar aplicării prevederilor legale referitoare la managerii economici de la instanţe şi parchete.

	 5.
	       Art.133 alin.(2)

       (2) Dispoziţiile art.17 alin. 1 şi 2 din Legea nr.92/1992, republicată, referitoare la compunerea completelor de judecată şi dispoziţiile art.133 alin.2 şi ale  art. 135 din Legea nr. 92/1992, republicată, referitoare la directorii economici se abrogă la data de 1 ianuarie 2005.
	      3. Alineatul (2) al articolului 133 va avea următorul cuprins:
      „ (2) Dispoziţiile art. 135 din Legea nr. 92/1992 pentru organizarea judecătorească, republicată, cu modificările şi completările ulterioare, referitoare la directorii economici se abrogă la data de 1 ianuarie 2005.”
	       3. La articolul 1, punctul 3, alineatul (2) al articolului 133 va avea următorul cuprins:
       „ (2) Dispoziţiile art. 135 din Legea nr. 92/1992 pentru organizarea judecătorească, republicată, cu modificările şi completările ulterioare, referitoare la directorii economici se abrogă la data de 1 iulie 2005.”
     Autor: Comisia juridică.

	     Pentru corelare cu modificările aduse la pct.3.

	 6. 
	      (Text din Legea 303/2004)
      Art.22 alin.(1)
      Art.22 – (1) Judecătorii stagiari au dreptul să facă parte din completul de judecată numai  alături de un judecător inamovibil.
	      Art. II.- Alineatul (1) al articolului 22 din Legea nr. 303/2004 privind statutul magistraţilor, publicată în Monitorul Oficial al României, Partea I, nr. 576 din 29 iunie 2004 se modifică şi va avea următorul cuprins:
       „Art. 22 – (1) Judecătorii stagiari judecă: 
a) cererile privind pensiile de întreţinere, cererile privind înregistrările şi rectificările în registrele de stare civilă, cererile privind popririle, încuviinţarea executării silite, învestirea cu formulă executorie şi luarea unor măsuri asigurătorii;

b) litigiile patrimoniale având ca obiect plata unei sume de bani sau predarea unui bun, în cazul în care valoarea obiectului litigiului nu depăşeşte 100 milioane lei; 

c) acţiunile posesorii;
d) plângerile împotriva proceselor-verbale de constatare a contravenţiilor şi de aplicare a sancţiunilor contravenţionale;
e) somaţia de plată;
f) reabilitarea;

g) constatarea intervenţiei amnistiei ori graţierii;

h) infracţiunile prevăzute la art. 279 alin. 2 lit. a) din Codul de procedură penală.”
	      4. Articolul II va avea următorul cuprins:
      „ Art. II. – Legea nr. 303/2004 privind statutul magistraţilor, publicată în Monitorul Oficial al României, Partea I, nr. 576 din 29 iunie 2004 se modifică după cum urmează:
1. Alineatul (1) al art.22 va avea următorul cuprins:
      Art. 22 – (1) Judecătorii stagiari judecă: 
a) cererile privind pensiile de întreţinere, cererile privind înregistrările şi rectificările în registrele de stare civilă, cererile privind popririle, încuviinţarea executării silite, învestirea cu formulă executorie şi luarea unor măsuri asigurătorii;
b) litigiile patrimoniale având ca obiect plata unei sume de bani sau predarea unui bun, în cazul în care valoarea obiectului litigiului nu depăşeşte 100 milioane lei; 
c) acţiunile posesorii;
d) plângerile împotriva proceselor-verbale de constatare a contravenţiilor şi de aplicare a sancţiunilor contravenţionale;
e) somaţia de plată;
f) reabilitarea;
g) constatarea intervenţiei amnistiei ori graţierii;
h) infracţiunile prevăzute la art. 279 alin. 2 lit. a) din Codul de procedură penală.
Autor: Comisia juridică.

	      Pentru respectarea normelor de tehnică legislativă, având în vedere că prin amendamentele admise de comisie s-au modificat şi alte texte din Legea nr.303/2004.  

	7.
	      Art.32 alin.(6)
(2) Actele efectuate de magistrat înainte de depunerea jurământului sunt nule. 


	      ______
	2. Alineatul (6) al art.32 va avea următorul cuprins:
(2) Actele efectuate de magistrat înainte de depunerea jurământului sunt nule, cu excepţia  celor prevăzute la art.22 alin.(1)”.
Autor: Comisia juridică.

	      Pentru corelare cu modificările aduse prin ordonanţă la  art.22 alin.(1).


ANEXA NR.2
AMENDAMENTE RESPINSE:

	Nr. crt.
	Text  iniţial
	Amendamentul propus şi autorul acestuia
	Motivare

1. Argumente pentru susţinere

2. Argumente pentru respingere
	Camera Decizională

	1. 
	      Titlul Legii

      Lege privind aprobarea Ordonanţei de urgenţă a Guvernului nr.124/2004 pentru modificarea Legii nr.303/2004 privind statutul magistraţilor şi a Legii nr.304/2004 privind organizarea judiciară
	      Titlul Legii

       Lege pentru respingerea Ordonanţei de urgenţă a Guvernului nr.124/2004 pentru modificarea Legii nr.303/2004 privind statutul magistraţilor şi a Legii nr.304/2004 privind organizarea judiciară.
     Autor: deputat Lucian Bolcaş.

	1. Reglementările acestei ordonanţe afectează instituţiile fundamentale ale statului, domeniul în care nu pot fi adoptate ordonanţe de urgenţă, conform art.115 alin.(6) din Constituţie. Nu se justifică revenirea la sistemul judecătorului unic înlăturat, pe bună dreptate, de Legea nr.304/2004.

2. Amendamentul a fost respins având în vedere numărul redus al judecătorilor, precum şi faptul că instituirea judecătorului unic în primă instanţă în  soluţionarea unor cauze nu contravine  recomandărilor  Consiliului Europei nr.R(86) 12 şi nr.R(87) 18.
	Senatul

	2. 
	      Articol unic – Se aprobă      Ordonanţa de urgenţă a Guvernului nr. 124/2004 pentru modificarea Legii nr. 303/2004 privind statutul magistraţilor şi a Legii nr. 304/2004 privind organizarea judiciară.
	       Art.1 – Se respinge Ordonanţa de urgenţă a Guvernului nr. 124/2004 pentru modificarea Legii nr. 303/2004 privind statutul magistraţilor şi a Legii nr. 304/2004 privind organizarea judiciară.
      Autor: deputat Lucian Bolcaş.

	1. Pentru aceleaşi considerente menţionate la pct.1.
2. Amendamentul a fost respins având în vedere  motivările menţionate la pct.1.
	Senatul

	3.
	
	    Art.2 - Actele îndeplinite de judecători în temeiul art.1 pct.1 din Ordonanţa de urgenţă a Guvernului nr.124/2004 până la data intrării în vigoare a prezentei legi rămân valabile.
       Cauzele în curs de judecată la data intrării în vigoare a prezentei legi vor fi judecate în continuare de completele constituite conform art.57 din Legea nr.304/2004.

      Autor: deputat Lucian Bolcaş.
	      1. Textul este necesar pentru situaţii tranzitorii.
      2. Textul nu se justifică, întrucât amendamentul prin care s-a propus respingerea ordonanţei nu a fost adoptat de comisie.
	Senatul

	4.
	
	      Art.3 Până la intrarea în vigoare a prezentei legi, rămân valabile atât actele întocmite de managerii economici ai instanţelor şi ai parchetelor, conform art.130 alin.(5) din Legea nr.304/2004, cât şi acelea ale directorilor economici care au funcţionat în această perioadă.
Autor: deputat Lucian Bolcaş.
	        1. Textul este necesar pentru situaţii tranzitorii.
       2. Textul nu este necesar, întrucât amendamentul prin care s-a propus respingerea ordonanţei nu a fost adoptat de comisie.

